ববি (অভিনেতা)

ফাইয়াজ আহমেদ (জন্ম: ১৭ এপ্রিল) যিনি ববি নামে অধিক পরিচিত। তিনি চলচ্চিত্রে কৌতুক চরিত্র এবং ছোট চরিত্রে কৌতুকাভিনয় করার জন্য জনপ্রিয়। তিনি শুরুতে ফজলে লোহানী'র বিখ্যাত অনুষ্ঠান যদি কিছু মনে না করেন এ কৌতুকাভিনয় করতেন। সেই অনুষ্ঠান তাকে পুরো বাংলাদেশে জনপ্রিয় করে তোলে। এছাড়া স্নেহ চলচ্চিত্রের একটি সংলাপ এবং বিজ্ঞাপনের একটি সংলাপের জন্যও তিনি পরিচিত।

 জন্ম এবং প্রাথমিক জীবন 
ববি পুরান ঢাকার গেন্ডারিয়ায় জন্ম গ্রহণ করেন। জানা যায় তার জন্ম ১৭ এপ্রিল। তার প্রকৃত নাম ফাইয়াজ আহমেদ। সরকারি শহীদ সোহরাওয়ার্দি কলেজে (তৎকালীন কায়েদে আজম কলেজ) উচ্চমাধ্যমিক পর্যন্ত পড়াশোনা করেছেন তিনি। ছাত্রাবস্থাতেই ববি স্কুলে অভিনয় শুরু করেন।

 কর্মজীবন 
১৯৮২ থেকে ২০০০ সাল পর্যন্ত তিনি অবসর নাট্যগোষ্ঠী’র সঙ্গে সম্পৃক্ত ছিলেন। তার অভিনীত মঞ্চনাটকের মধ্যে উল্লেখযোগ্য হচ্ছে ফাঁস, অদল-বদল ইত্যাদি।

এসব নাটক নির্দেশনা দিতেন প্রয়াত অভিনেতা এবং  নির্দেশক সিরাজুল ইসলাম। বহু মঞ্চনাটকে অভিনয় করেছেন তিনি। সিনেমার অভিনয়ে নিয়মিত হওয়ার জন্যই তিনি এ মাধ্যমটিতে সহকারী হিসেবে কাজ শুরু করেন। সেসঙ্গে লক্ষ্য ছিল অভিনয়ে ভয়টা কাটিয়ে ওঠা।

ডিএফপিতে সিরাজুল ইসলামের তৃতীয় সহকারী হিসেবে কাজ শুরু করে একসময় প্রধান সহকারী হয়ে যান। দেশ স্বাধীনের পর ববি প্রথম অভিনয় করেন মুস্তাফিজ নির্দেশিত বিজলী সিনেমায়। পরিচালক এহতেশামের সহযোগিতায় তিনি এই সিনেমায় অভিনয়ের সুযোগ পান।

ফজলে লোহানীর যদি কিছু মনে না করেন অনুষ্ঠানে কৌতুকাভিনয়ের পর বেশ আলোচনায় চলে আসেন ববি। এরপর তিনি সিনেমায় উল্লেখযোগ্য কৌতুক চরিত্রে অভিনয়ের সুযোগ পান। এই অনুষ্ঠানের পর তিনি ফখরুল হাসান বৈরাগী, দিলীপ বিশ্বাস, শামসুদ্দিন টগর, শিবলী সাদিক, গাজী মাজহারুল আনোয়ার, নায়করাজ রাজ্জাক, আজহারুল ইসলাম সহ আরো অনেক গুণী পরিচালকের চলচ্চিত্রে অভিনয়ের সুযোগ পান।

তার প্রযোজিত একমাত্র চলচ্চিত্র ফাঁসির আদেশ। তবে তা আজও মুক্তি পায়নি চলচ্চিত্রটির নায়কের বাজার দর নেই বলে।

 বিখ্যাত সংলাপ 
সালমান শাহ অভিনীত গাজী মাজহারুল আনোয়ার পরিচালিত স্নেহ চলচ্চিত্রটি যারা দেখেছেন তারা নিশ্চয়ই এই সংলাপটির সঙ্গে পরিচিত -

আবার একটি বাল্বের বিজ্ঞাপনে ‘মাছের রাজা ইলিশ, বাত্তির রাজা ফিলিপস’ শীর্ষক সংলাপ এই অভিনেতার মুখে উচ্চারিত হয়েই তুমুল জনপ্রিয়তা পেয়েছিল।

 চলচ্চিত্র 
নিম্নে যে তালিকা রয়েছে তা এই সূত্র থেকে গৃহীত

 টীকা 

 তথ্যসূত্র 

বিষয়শ্রেণী:কৌতুকাভিনয়শিল্পী